Rakvere Nõukogude poolel hukkunute matmispaik

Rakvere Nõukogude poolel hukkunute matmispaik oli Vabadussõjas ja Teise maailmasõjas Nõukogude poolel hukkunute matmispaik Rakvere kihelkonnas Virumaal, praeguse haldusjaotuse järgi Rakveres Lääne-Viru maakonnas. 

Matmispaiga ulatus pole olnud avalikult teada, kuid hekiga piiratud ala pindala oli umbes 0,5 hektarit. Maetutest olevat olnud osa neid, kes hukkusid Vabadussõja ajal Nõukogude poolel ja keda Nõukogude teise okupatsiooni ajal loeti "valge terrori ohvriteks"; osa on neid, kes hukkusid Nõukogude–Saksa sõja käigus Nõukogude poolel 1941. ja 1944. aastal.

Kultuurimälestiseks olemine ja kustutamine
Matmispaik oli alates 31. detsembrist 1964 Eesti NSV vabariikliku tähtsusega ajaloomälestis nr 501."Kultuurimälestiste kaitse korraldamise kohta Eesti NSV-s". Eesti NSV MN määrus nr 51, 31. detsember 1964. Lk 1534

Ka iseseisvuse taastanud Eesti Vabariigis oli see matmispaik alates 1997. aastast riiklik ajaloomälestis nimega "II maailmasõjas hukkunute ühishaud".Kultuurimälestis nr 5772 "II maailmasõjas hukkunute ühishaud" Ametlike nimede põhjal on Rakvere eri kalmistute segiajamine lihtne, sest Rakvere Saksa sõjaväekalmistu kannab lähedast nimeKultuurimälestis nr 22300 "II maailmasõjas hukkunute ühishaud" "II maailmasõjas hukkunute matmispaik".

Matmispaik kustutati kultuurimälestisena 30. jaanuaril 2024.

Maetute arv
22. aprillil 1945 maeti sinna ümber 50 puukirstu. Ümbermaetuist oli Valentina Mazerova (10. veebruar 1919 – 7. november 1941) ainuke, kelle isik saadi kindlaks teha."Tulihingelisi revolutsiooni lipukandjaid. VALENTINA MASEROVA". Punane Täht nr 85, 17. juuli 1965. Lk 2 Tema maeti ümber Tõrma kalmistu kandist, kus Saksa aegu toimus mahalaskmisi.

Seetõttu võidigi Nõukogude-aegsete andmete alusel oletada, et maetud on umbes 50–80 sõjaväelast ja tsiviilisikut.Eesti monumentide e-kataloog 

Matmispaik kaevati ümbermatmise eesmärgiga 13. juulil 2022 välja. Leiti 28 isiku põrmud, neist 2 olid punaarmeelase, ülejäänud aga tsiviilisikute omad. Säilmed maeti 21. juulil 2022 ümber Rakvere linnakalmistule.

Viited

Välislingid
Kultuurimälestis nr 5772 "II maailmasõjas hukkunute ühishaud"

Kategooria:Rakvere kihelkonna kalmistud
Nõukogude
Kategooria:Lääne-Viru maakonna kalmistud
Kategooria:Lääne-Viru maakonna kultuurimälestised
Kategooria:Nõukogude sõjaväekalmistud Eestis